RESOLUCIÓN do 23 de maio de 2022, da Subdirección Xeral de Plans e Programas da Secretaría Xeral para o Deporte, pola que se publica a baremación provisional das entidades admitidas, presentadas ao abeiro da Resolución do 13 de decembro de 2021 pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2022 (código de procedemento PR949A).
Vicepresidencia Segunda e Consellería de Presidencia, Xustiza e Deportes — III. Outras disposicións — 01/06/2022

Antecedentes de feito:
Primeiro. No
Diario Oficial de Galicia
número 3, do 5 de xaneiro de 2022, publicouse a Resolución do 13 de decembro de 2021, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2022 (código de procedemento PR949A). O prazo de presentación das solicitudes rematou o 7 de febreiro de 2022.
Segundo. No
Diario Oficial de Galicia
número 68, do 7 de abril de 2022, publicouse a Resolución do 30 de marzo de 2022, da Subdirección Xeral de Plans e Programas da Secretaría Xeral para o Deporte, pola que se fan públicas as listaxes de solicitudes suxeitas a emenda, as solicitudes en motivo de inadmisión e as solicitudes admitidas, presentadas ao abeiro da Resolución do 13 de decembro de 2021, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2022 (código de procedemento PR949A), que establecía un prazo de dez (10) días hábiles para formular reclamacións, emendar erros e achegar os documentos que os interesados entendesen oportunos. Despois de que rematase o dito prazo, e logo da correspondente proposta do órgano instrutor do procedemento, foi publicada no
Diario Oficial de Galicia
número 92, do 13 de maio de 2022, a Resolución do 5 de maio de 2022, da Secretaría Xeral para o Deporte, pola que se publica a relación definitiva das solicitudes desestimadas e inadmitidas ao abeiro da Resolución do 13 de decembro de 2021, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2022 (código de procedemento PR949A).
Terceiro. O órgano instrutor deulle traslado dos expedientes á Comisión de Valoración para baremar as solicitudes conforme os criterios establecidos nas bases da convocatoria.
Cuarto. O 18 de maio de 2022 tivo lugar a xuntanza da Comisión de Valoración, que emitiu o seu informe cunha relación das entidades solicitantes, ordenadas por orde de prelación de maior a menor puntuación obtida polas súas solicitudes, en aplicación dos criterios de baremación establecidos na base 13ª do anexo I da Resolución do 13 de decembro de 2021.
Fundamentos de dereito:
Primeiro. De conformidade co disposto na base 10ª do anexo I da Resolución do 13 de decembro de 2021, a Subdirección Xeral de Plans e Programas será o órgano competente para a instrución do procedemento e elevará proposta de resolución, conforme todo o actuado, á persoa titular da Secretaría Xeral para o Deporte.
Segundo. De conformidade co disposto na base 14.3, o órgano instrutor, á vista do expediente e do informe do órgano avaliador, formulará proposta de resolución provisional. Esta resolución notificaráselles aos interesados, que disporán dun prazo de dez (10) días para presentar alegacións.
Terceiro. Por tratarse dun procedemento de concorrencia competitiva, e de conformidade co establecido no artigo 45.1.a) da Lei 39/2015, do 1 de outubro, do procedemento administrativo común das administracións públicas, a publicación no DOG producirá os mesmos efectos que a notificación individualizada. Esta publicación tamén se realizará na páxina web da Secretaría Xeral para o Deporte: https://deporte.xunta.gal/
Tendo en conta estes antecedentes,
Primeiro. Á vista do expediente e do informe do órgano avaliador, e logo da proposta do órgano instrutor, aprobar a resolución provisional das entidades admitidas obxecto de valoración.
Segundo. Publicar a relación provisional das entidades deportivas admitidas e baremadas. Tal relación recóllese no anexo I desta resolución, que indica: nome, NIF, equipamento que integra o proxecto aprobado pola Secretaría Xeral para o Deporte e puntuación obtida por cada unha das entidades.
A concesión definitiva da subvención estará supeditada ao límite de crédito orzamentario dispoñible e á posterior resolución de concesión por parte da persoa titular da Secretaría Xeral para o Deporte.
Terceiro. Estas listaxes publicaranse no
Diario Oficial de Galicia
e exporanse tamén na páxina web https://deporte.xunta.gal/
Cuarto. Os interesados disporán dun prazo de dez (10) días hábiles, contados desde o día seguinte ao da publicación desta resolución no
Diario Oficial de Galicia
, para formular as alegacións e achegar a documentación que consideren oportunas.
Santiago de Compostela, 23 de maio de 2022
Federacións deportivas galegas:
Clubs deportivos, sociedades anónimas deportivas e seccións deportivas: